วิชญาณี เปียกลิ่น

วิชญาณี เปียกลิ่น ชื่อเล่น แก้ม เป็นนักร้อง นักแสดง พิธีกรชาวไทย สังกัดจีเอ็มเอ็ม แกรมมี่ เธอเข้าวงการบันเทิงจากการเป็นผู้ชนะรายการเดอะสตาร์ ค้นฟ้าคว้าดาว ปี 4 มีผลงานเด่นจากเพลง "มหันตภัย", "ไม่มีเธอ ไม่ตาย" และ "ปล่อยมันไป" (Let It Go) ประกอบภาพยนตร์การ์ตูนเรื่อง ผจญภัยแดนคำสาปราชินีหิมะ (Frozen) (2556) ภาคภาษาไทย

เธอสามารถร้องเพลงได้หลายแนวและหลายภาษา เช่น ไทย อังกฤษ เกาหลี และได้รับการกล่าวถึงในด้านเทคนิคการใช้เสียงและการถ่ายทอดอารมณ์เพลง

ประวัติและการทำงาน

ปฐมวัย 

วิชญาณีเกิดที่จังหวัดพัทลุง เมื่อวันที่ 21 กันยายน พ.ศ. 2532 จากนั้นปี พ.ศ. 2538 ย้ายไปอยู่จังหวัดภูเก็ต ร่วมกับมารดา คือ ญาดา เปียกลิ่น และน้องสาว จิณภัค เธอเริ่มร้องเพลงได้ตั้งแต่อายุ 3 ปี คือ เพลง "ต้องสู้" ของ เจินเจิน บุญสูงเนิน เธอชอบร้องเพลงจากที่ได้ชมในโทรทัศน์ แม้ยังอ่านเนื้อเพลงไม่ออก

เธอชนะการประกวดร้องเพลงครั้งแรกขณะเรียนชั้นประถมศึกษาปีที่ 1 ณ โรงเรียนเทศบาลบ้านสามกอง จังหวัดภูเก็ต โดยใช้เพลง "สั่งนาง" ของ มนต์สิทธิ์ คำสร้อย เมื่อเรียนชั้นประถมศึกษาปีที่ 3 ได้รับเลือกให้เป็นนักร้องวงดนตรีสามกองซุปเปอร์แดนซ์ โดยไพรัตน์ คำเลี้ยง ฝึกฝนให้ร้องเพลงลูกทุ่งยาก ๆ เช่น เพลง "หม้ายขันหมาก" ของพุ่มพวง ดวงจันทร์ ซึ่งเป็นเพลงที่เธอใช้เดินสายประกวดในวัยเด็ก ในการประกวดส่วนใหญ่ เธอได้รางวัลชนะเลิศ

2551–2555: ชนะเลิศเดอะสตาร์ และผลงานช่วงแรก 
ขณะอายุ 18 ปี และเรียนชั้นมัธยมศึกษา ณ โรงเรียนสตรีภูเก็ต เข้าแข่งขันรายการเดอะสตาร์ ค้นฟ้าคว้าดาว ปี 4 ในปี 2551 และชนะเลศการแข่งขัน เมื่อวันที่ 27 เมษายน 2551 เข้าเป็นนักร้องสังกัดเอ็กแซ็กท์ โดยร้องเพลงไทยสากลเป็นหลัก เป็นปีเดียวกับที่เข้าศึกษาระดับปริญญาตรี ณ คณะดุริยางคศาสตร์ มหาวิทยาลัยศิลปากร สาขาวิชาดนตรีแจ๊ส (เอก วอยซ์แจ๊ส) และจบการศึกษาในปี 2556

เธอออกซิงเกิลแรก "ความผูกพัน (ซื้อความรักไม่ได้)" กลางปี 2551 และออกอัลบั้มแรกชื่อ GAM เดือนตุลาคม 2551 มีเพลงโปรโมทแรก คือ "ไม่สวยเลือกได้" จากนั้นเธอร้องเพลงประกอบละครครั้งแรก เพลง "แสงและเงา" ประกอบละครเงาอโศก ซึ่งได้รับรางวัลเพชรในเพลง จากกรมศิลปากร

เธอเริ่มงานแสดงในปี 2552 ในละครเวทีเรื่อง ลมหายใจ เดอะมิวสิคัล และแสดงละครโทรทัศน์ครั้งแรกในปี 2553 เรื่อง หัวใจพลอยโจร ต่อมาเริ่มงานพากย์ในบท เทียน่า (Tiana) ในภาพยนตร์การ์ตูนเรื่อง มหัศจรรย์มนต์รักเจ้าชายกบ (The Princess and the Frog)

ปี 2554 เธอร้องเพลง "ไม่เหลืออะไรเลย" ประกอบละครตลาดอารมณ์ ซึ่งได้รับรางวัลเมขลา เพลงนำละคร เมขลามหานิยมแห่งปี และพากย์การ์ตูนเรื่อง เบิร์ดแลนด์ แดนมหัศจรรย์ ทางช่อง 3 ซึ่งได้รับรางวัลโทรทัศน์ทองคำ ทีมผู้พากย์การ์ตูนดีเด่น รวมทั้งปล่อยอัลบั้มที่ 2 ชื่อ Baby It's You มีเพลงเด่น คือ "มหันตภัย" ในปี 2555 แก้มแสดงละครเวทีเรื่อง รักจับใจ เดอะโรแมนติกมิวสิคัล ซึ่งเพลง "ของตายที่อยากหายใจ" ได้รับรางวัลเพชรในเพลง

2556–2560: ผจญภัยแดนคำสาปราชินีหิมะ และ 4 โพดำ 
แก้มได้รับงานใหญ่ในปี 2556 เช่น พากย์ตัวละครเอลซ่า (Elsa) ในภาพยนตร์ ผจญภัยแดนคำสาปราชินีหิมะ (Frozen) และร้องเพลง "ปล่อยมันไป" ซึ่งเป็นเวอร์ชันภาษาไทยของเพลง "Let It Go" ปลายปี 2556 แก้มได้รับเลือกให้ร้องเพลงในงานสโมสรสันนิบาต เฉลิมพระเกียรติพระบาทสมเด็จพระเจ้าอยู่หัว ณ ทำเนียบรัฐบาล จากนั้นแก้มร้องเพลงประกอบภาพยนตร์ครั้งแรก เพลง "ขวัญของเรียม" ประกอบภาพยนตร์เรื่อง แผลเก่า ในปี 2557

แก้มเป็นพิธีกรรายการโทรทัศน์ครั้งแรกปี 2558 ในรายการ 4 โพดำ จากนั้นปี 2559 เริ่มเป็นกรรมการการแข่งขันร้องเพลงในรายการ Stage Fighter และเข้าแข่งขันรายการ The Mask Singer หน้ากากนักร้อง ซีซันที่ 3 ในปี 2560

2561–ปัจจุบัน: "ไม่มีเธอ ไม่ตาย" 
ปี 2561 เธอมีคอนเสิร์ตเดี่ยวครั้งแรก คือ Gam Concert My First Time ณ รอยัล พารากอน ฮอลล์ นอกจากนี้ ยังได้รับเลือกให้ร้องเพลงในพิธีเปิดการประชุมสุดยอดผู้นำยุทธศาสตร์ความร่วมมือทางเศรษฐกิจอิรวดี-เจ้าพระยา-แม่โขง (ACMECS Summit)

8 มิถุนายน 2561 แก้มปล่อยซิงเกิล "ไม่มีเธอ ไม่ตาย" ร้องร่วมกับ โต้ง TWOPEE เพลงนี้ขึ้นอันดับหนึ่งชาร์ตไอทูนส์ประเทศไทยในชั่วข้ามคืน

ในเดือนธันวาคม 2561 ผลสำรวจของสวนดุสิตโพลพบว่า แก้มเป็นนักร้องเพลงไทยสากลหญิงที่ประชาชนชื่นชอบมากที่สุด

ปี 2562 แก้มเป็นกรรมการรายการ Top One ตัวจริงชิงหนึ่ง รวมทั้งได้รับรางวัล อาทิ Best Singer (Female) จาก HOWE Magazine และศิลปินที่ถูกกล่าวถึงมากที่สุด (Top Talk-About Artist) จาก MThai นอกจากนี้ ยังร่วมเดินแบบครั้งแรกในงาน Bangkok International Fashion Week 2019 ให้กับแบรนด์ Tube Gallery

ชีวิตส่วนตัว 
ด้วยการดูแลเอาใจใส่และปฏิบัติต่อแม่อย่างดีและสม่ำเสมอ จึงได้รับประทานรางวัลลูกที่มีความกตัญญูกตเวทีอย่างสูงต่อแม่ จากพระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ ในเดือนสิงหาคม 2555

ผลงานเพลง

อัลบั้มเดี่ยว 
GAM (28 ตุลาคม 2551)
 "ไม่สวยเลือกได้"
 ไม่เหลือเหตุผลจะรัก"
 "ไม่ไหวจะเคลียร์"
 "ใบไม้"(Feat. VieTrio) (เพลงประกอบละคร ใบไม้ที่ปลิดปลิว)
 "เธอไม่เคยไว้ใจ"
 "Help Me"
 "ความรักต้องเผื่อใจ"
 "Leave Me Alone"
 "ครั้งหนึ่งนานมาแล้ว"
 "พระจันทร์ดวงเดียวกัน"
 "แสงและเงา" (เพลงประกอบละคร เงาอโศก)

Baby, It's You (14 กรกฎาคม 2554)
"Baby, it's you"
"ใช่ที่สุด หยุดที่เธอ"
"มหันตภัย"
"เพิ่งรู้ตัวเอง" (เพลงประกอบละคร เงาพราย)
"หน้า 113"
"ฉันจะไม่ยุ่งเกี่ยวกับมันอีกเลย"
"ยามเมื่อลมพัดหวน" (ต้นฉบับ เจตริน วรรธนะสิน)
"คนที่ใช่ก็ไม่รัก คนที่รักก็ไม่ใช่"
"รักแพ้...แม้ใกล้ชิด" (Feat. VieTrio)
"รักคือการให้"
"อย่าให้เขารู้" (ต้นฉบับ มิคกี้ ปิยะวัฒน์)

ซิงเกิล 
 "ความผูกพัน (ซื้อความรักไม่ได้)" (2551)
 "กันเอง" - ร่วมกับ กัน นภัทร (2554)
 "เมื่อสองเราได้พบกัน" (2555)
 "ของตายที่อยากหายใจ" - จากละครเวที รักจับใจ เดอะโรแมนติกมิวสิคัล (2555)
 "กลัวความห่างไกล" - ร่วมกับ โดม จารุวัฒน์ (2556)
 "เลือกได้ไหม" - ร่วมกับ อ๋อง เขมรัชต์ (2557)
 "รักของฉันนั้นคือเธอ "- รวมศิลปินเดอะสตาร์ (2557)
 "ได้ยินไหมคำว่ารัก" (2557)
 "หนึ่งนาทีที่ไม่เหลือใคร" - GAM & The Angels (แก้ม, มุก, ซิลวี่, นัท เดอะสตาร์) (2558)
 "เรา" - 4 โพดำ (แก้ม, กัน, โดม, ตั้ม) (2559)
 "ฝืน" - ร่วมกับ บูม ปรัตถกร จากรายการ หาคู่ DUET (2560)
"เธอกลับมาเพื่อหมุนเข็มนาฬิกาให้เดินกลับหลัง" - 4 โพดำ (2561) 
"ขอบคุณกันและกัน" - 4 โพดำ (2561) 
 "ไม่มีเธอ ไม่ตาย" (Feat. TWOPEE) (2561)
"30 สิแจ๋ว"- OLAY&JOOX (2562)
"รักไปทำไม" (2562)
"Flame" (2566)

เพลงประกอบละครและภาพยนตร์ไทย 
 "แสงและเงา" - เงาอโศก (2551)
"มีแค่หัวใจ" - สกุลกา (2551)
 "แล้วฉันจะรักเธอได้อย่างไร" - สกุลกา (2551)
 "นอกสายตา (Ver. ลูกทุ่ง)" - หัวใจพลอยโจร (2553)
 "โทรหาครั้งสุดท้าย" - หัวใจพลอยโจร (2553)
 "นักร้องบ้านนอก" - หัวใจพลอยโจร (2553)
 "แค่คำคำเดียว" - มาลัยสามชาย (2553)
 "ไม่เหลืออะไรเลย" - ตลาดอารมณ์ (2554)
"เพิ่งรู้ตัวเอง" - เงาพราย (2554)
"กามเทพ" - มารกามเทพ (2556)
 "อีสา" - อีสา (2556)
"ที่หนึ่งในหัวใจเธอ" - สงครามนางงาม (2557)
"ขวัญของเรียม" - แผลเก่า (2557)
"ขอบฟ้าไม่มีจริง" - ลายหงส์ (2559)
"ไม่มีใครยอมใคร" (ร่วมกับ พรีน รวิสรารัตน์) - ชิงรัก ริษยา (2560)
 "ใกล้แค่ลมหายใจ" - ตะวันยอแสง (2560)
 "น้ำตาหยดสุดท้าย" - ล่า (2560)
"ทางเดินแห่งรัก" - นางสาวไม่จำกัดนามสกุล (2561)
"ถ้าเลือกได้" - กรงกรรม (2562)
"ปรุง"-  อรุณา 2019 (2562)
"ใบไม้ - ใบไม้ที่ปลิดปลิว (2562)
""รักไปทำไม"  สงครามนักปั้น 2 (2562)
"ปลอม (FAKE)" - เนื้อใน (2563)
 "ได้ยินไหมคำว่ารัก" - ทางเสือผ่าน (2564)
"บทเรียนของความเชื่อใจ" -  Wake Up ชะนี Very Complicated (2564)
 "มากไปใช่ไหม" - สองเสน่หา (2564)
 "ขอยอม" - เกมล่าทรชน (2564)
 "We're alright"  - กะรัตรัก (2565)
 "ไม่อยากให้เธอจากไปไหน" - เวลากามเทพ (2565)
 "แค่กอด" - รักสุดท้ายยัยจอมเหวี่ยง (2565)
 "ฉันยังคิดถึง" - ภูติแม่น้ำโขง (2565)
 "เลือดเจ้าพระยา" - เลือดเจ้าพระยา (2566)
 "ปาฏิหาริย์ที่รอคอย" -   ปาฏิหาริย์รัก (2566)

เพลงประกอบเกม 
 "Theme of Prontera (Thai Version)" - แร็กนาร็อกออนไลน์ (2563)

เพลงพิเศษ 
 "ในหลวงของแผ่นดิน" (รวมศิลปิน) - เนื่องในโอกาสพระราชพิธีมหามงคลเฉลิมพระชนมพรรษา 7 รอบ (2554)
 "ครองแผ่นดินโดยธรรม" (รวมศิลปิน) - เนื่องในโอกาสพระราชพิธีมหามงคลเฉลิมพระชนมพรรษา 7 รอบ (2554)
 "ทหารในดวงใจ" - เพื่อให้กำลังใจทหารไทย โดย กองทัพบก (2556)
 "ค่านิยม 12 ประการ" (รวมศิลปิน) - โครงการปลูกฝังค่านิยมหลักคนไทย กระทรวงวัฒนธรรม (2557)
 "รักที่ยิ่งกว่ารัก" (รวมศิลปิน) - โครงการ Bike For Mom ปั่นเพื่อแม่ (2558)
 "จากลูกของแผ่นดิน" (รวมศิลปิน) - น้อมรำลึกพระมหากรุณาธิคุณพระบาทสมเด็จพระปรมินทรมหาภูมิพลอดุลยเดช (2559)
 "จิตอาสา" (รวมศิลปิน) - เพื่อสร้างขวัญกำลังใจให้จิตอาสา (2562)

อัลบั้มนำชื่อเสียงให้วิชญาณี 
 "ขวัญของเรียม - แผลเก่า - นำชื่อเสียงเพราะแก้มถ่ายทอดอารมณ์ความรู้สึกได้ยอดเยี่ยม
  "รักไปทำไม"  สงครามนักปั้น 2 (2563) - นำชื่อเสียงเพราะเป็นเพลงฟังสบายที่สุด

 เพลงอื่นๆ 

 กลับคำเสีย - ต้นฉบับ เสก โลโซ
ปล่อยใจฝัน - ต้นฉบับ วิยะดา โกมารกุล (2561)
ลมหายใจที่ลิขิตเอง (2564)
 Listen - แก้ม ร่วมร้องกับ นิว จิ๋ว อัลบั้ม NJ SQUARED (2564)
 แผล (Scar) - แก้ม ร่วมร้องกับ บอย Peacemaker ในโปรเจกต์ Sun and Moon (2564)
อีกไม่นานเท่าไร (2564) 

 โปรเจกต์ 2021 ราตรี 
ร่วมกับ หวาย, มิลลิ, จิงจิง, บลอสซั่ม

 จีนี่ จ๋า (2564)
 ที่สุดของฉัน (2564)

 คอนเสิร์ต เฉพาะคอนเสิร์ตใหญ่ที่แก้มเป็นศิลปินหลัก ไม่รวมที่เป็นแขกรับเชิญ หรือคอนเสิร์ตที่จัดขึ้นเป็นการภายในองค์กร คอนเสิร์ตเดี่ยว 

 คอนเสิร์ตรวมในไทย 

 คอนเสิร์ตรวมในต่างประเทศ 

 คอนเสิร์ตการกุศล 

ผลงานการแสดงเฉพาะที่แก้มเป็นนักแสดงนำหรือนักแสดงสมทบ ไม่รวมที่เป็นแขกรับเชิญหรือแสดงเป็นตัวเอง (cameo) ละครโทรทัศน์ หัวใจพลอยโจร (2553) (ช่อง 5) รับบท ขวัญใจClub Friday The Series 2 ตอน คนดีที่เธอไม่รัก (2556) (ช่องกรีน แชนแนล) รับบท อุ้ม
น่ารัก (2557) (ช่องวัน) รับบท ชีฟอง
ไวไฟ โซไซตี้ ตอน Keep in Touch รักครั้งใหม่ ไม่ปล่อยหลุดมือ (2558) (ช่องวัน) รับบท กอบัวเงาใจ (2558) (ช่องวัน) รับบท ทิปปี้ฮา in One ตอน นางซิน (2558) (ช่องวัน) รับบท เคธี่
เราเกิดในรัชกาลที่ ๙ เดอะซีรีส์ (2559) (ช่องวัน 31) รับบท ต่าย
30 กำลังแจ๋ว The Series (2560) (ช่องวัน 31) รับบท ยุ้ยBlacklist นักเรียนลับ บัญชีดำ (2562) (ช่องจีเอ็มเอ็ม 25) รับบท อาจารย์จินต์มณี
สงครามนักปั้น Season 2 (2562) (ช่องวัน 31) รับบทเป็นตัวเอง (รับเชิญ)My Sassy Princess เจ้าหญิง 2022 ตอน The Glass Slippers (2565) (ช่องวัน 31)

ละครเวที

ลมหายใจ เดอะมิวสิคัล (2552) รับบท พาย
รักจับใจ เดอะโรแมนติกมิวสิคัล (2555) รับบท วุ้นLadies of the Stage: ทวิภพ เดอะมิวสิคัล (2561) รับบท ม้วน
 Ladies of the Stage: บัลลังก์เมฆ เดอะมิวสิคัล (2561) รับบท ปานวาด

 ภาพยนตร์ 

 รักจับใจ เดอะโรแมนติกมิวสิคัล (2555) รับบท วุ่น

ผลงานพากย์

 ภาพยนตร์ มหัศจรรย์มนต์รักเจ้าชายกบ (The Princess and the Frog) (2553) รับบท เทียน่า (Tiana)
เบิร์ดแลนด์ แดนมหัศจรรย์ (2554-2555) รับบท เดเนียล่า (Daniela)ผจญภัยแดนคำสาปราชินีหิมะ (Frozen) (2556) รับบท เอลซ่า (Elsa)Frozen Fever (2558) รับบท เอลซ่า (Elsa)โอลาฟกับการผจญภัยอันหนาวเหน็บ (Olaf's Frozen Adventure) (2560) รับบท เอลซ่า (Elsa)ราล์ฟตะลุยโลกอินเทอร์เน็ต (Ralph Breaks the Internet) (2561) รับบท เอลซ่า (Elsa) และเทียน่า (Tiana)เดอะไลอ้อนคิง (2562) รับบท นาล่า (Nala)ผจญภัยปริศนาราชินีหิมะ (Frozen II) (2562) รับบท เอลซ่า (Elsa)

 สารคดี Frozen Planet ปฐพีชีวิตน้ำแข็ง'' โดย BBC (2556)

ผลงานรายการโทรทัศน์

พิธีกร 

4 โพดำ (2558-2561)

กรรมการ 

Stage Fighter (2559-2560)
หาคู่ DUET (2560)
Diva Makeover เสียงเปลี่ยนสวย (2560)
Top One ตัวจริงชิงหนึ่ง (2562)

ผู้เข้าแข่งขัน 

เดอะสตาร์ ค้นฟ้าคว้าดาว ปี 4 (2551)
The Mask Singer หน้ากากนักร้อง ซีซันที่ 3 (2560)
Re-Master Thailand (2561)
ร้องล่าเนื้อ (2561)
The Mask Mirror (2562)
The Wall Song ร้องข้ามกำแพง (2563-2564)

รางวัล

เชิงอรรถ

อ้างอิง

แหล่งข้อมูลอื่น 
 
 
 

บุคคลจากจังหวัดพัทลุง
บุคคลจากจังหวัดภูเก็ต‎‎
บุคคลจากโรงเรียนสตรีภูเก็ต
บุคคลจากคณะดุริยางคศาสตร์ มหาวิทยาลัยศิลปากร
เดอะสตาร์ ค้นฟ้าคว้าดาว
ศิลปินสังกัดจีเอ็มเอ็ม แกรมมี่
นักร้องหญิงชาวไทย
นักแสดงหญิงชาวไทย